**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama perduoti Klaipėdos miesto savivaldybės biudžetinėms sporto įstaigoms valdyti, naudoti ir disponuoti patikėjimo teise Klaipėdos miesto savivaldybės administracijos nupirktą ilgalaikį ir trumpalaikį materialųjį turtą (priedas).

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės administracija pasaulio lietuvių sporto žaidynių vykdymui įsigijo sporto įrangos. Vadovaudamiesi savivaldybės administracijos direktoriaus 2013-05-30 d. įsakymu Nr. AD1-1358 “Dėl pasaulio lietuvių sporto žaidynėms skirtų lėšų administravimo“ 3 punktu įsigytas turtas turi būti perduotas biudžetinėms sporto įstaigoms valdyti, naudoti ir disponuoti patikėjimo teise.

Šias priemones numatyta perduoti savivaldybės biudžetinėms įstaigoms, tai yra Klaipėdos kūno kultūros ir rekreacijos centrui, Klaipėdos „Viesulo“ sporto centrui ir Klaipėdos miesto lengvosios atletikos mokyklai.

**3. Kokių rezultatų laukiama.**

Perdavus nurodytą turtą savivaldybės biudžetinėms įstaigoms, bus užtikrintas tinkamas įstaigų funkcijų vykdymas ir turto valdymas bei naudojimas.

**4. Sprendimo projekto rengimo metu gauti specialistų vertinimai.**

Klaipėdos miesto savivaldybės administracijos Sporto skyriaus 2014-02-07 raštas Nr. VS-924.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – Klaipėdos miesto savivaldybės biudžetinėms įstaigoms perduodamas turtas funkcijų vykdymui.

Teikiame svarstyti šį sprendimo projektą.

Turto skyriaus vedėja Genovaitė Paulikienė